  Майя Бывальцева Таяз арняе Удмуртын куазь шунытгес кариськоз. Со сярысь «ВКонтакте» вотэсбамаз ивортэ улосвыл Гидрометцентрлэн пресс-секретарез Алла Шумихина. Таиз арнялэн нырысетӥ ӝыныяз уйин -8…-13 градус луоз, удмуртарнялы уй температура 4…-9 градусозь ӝутскоз. Нуназе -1…-4 градус луозы шуыса чакласькомы Алла Шумихина, Удмуртиысь Гидрометцентрлэн пресс-секретарезАрня ӵоже тӧло луоз, уката ик вирнуналэ. 14-тӥ шуркынмонэ тӧл секундскын 8-13 метре пельтоз. Матысь нуналъёс кӧс луыны кулэ. Удмуртарняе интыосын кӧня ке лымыялоз. 17-тӥ шуркынмонэ, нырысь-валысь чакланъёсъя, лымы но кот лымы усёз. Ватсалом, кылем арняе тужгес кезьыт куазь вал кӧснуналысь арнянуналэ потон уе, соку температура -16 градусозь лэзькиз.  Тегъёс: Гидрометцентр Удмуртия куазь  